open-index/open-wikipedia-markdown huggingface dataset:
Gangak

**Gangak** nopo nga iso kawo songongi id paganakan **Blattaria** toi ko' **Blattodea**. Koubasanan do poingion gangak id koiyonon di otuong om asagub miagal do id sisip do lamari om id siriba do sinki. 

Haro soginumu 4,500 spesies gangak, soginumu 30 spesies nokohompit miampai tionon do tulun om soginumu apat spesies nointutunan sabaagi songongi di mamaraag.

Apasi o gangak diti miampai mangakan do topod taakanon di poinlogos. Noboros do, gulu napasi iti id pomogunan pogulu nokotimpuun tamadun tulun. Suai ko ii, noboros nogi do gangak nopo diti nga songongi di apagon do punsoon sundung do oontok o pomogunan do loput atom, kaanu i do popotilombus do koposion. 

## Sajara
Haro piipiro ponuatan i nokopogulu kokomoi do gangak otumbayaan do gunoon gangak diti sabagai do rusap. Pedanius Dioscorides (*1st century*), Kamal al-Din al-Damiri om Abu Hanifa ad-Dainuri (*abad ko-9*) oinsanan iti pinoposogu do rusap i posuulon maan gilingo' mimpai tumau toi ko' tinanok. Sanarai toruol nopo nga kaampai no oruol tolingo', ganit om "kobolingkaangan paganakan  *gynecological*." [nuru *sukuon*]

Gangak nogi nga minanakadai kumaa industri pongintangan songongi mamaraag i kigatang do riong ringgit, nga kakal do au kaanu momunso do gangak miampai poinponu.

## Mogikaakawo

* Awagat kopio 33.5 g *Macropanesthia rhinoceros*.
* Spesies tokoro nopo *Attaphila fungicola*, orikot gisom no 3 mm.
Gerald Ford

**Gerald Rudolph Ford** nopo nga Presiden Amerika Syarikat ii kumo-38 mantad toun 1974 gisom 1977. Pogulu nopo nga, kumalaja isio sabaagi do Naib Presiden A.S ii kumo-40 mantad toun 1973 gisom 1974. Nosiliu isio sabaagi do Presiden soira kopongo do pinopoiliu jawatan i Presiden Nixon sabab do Watergate. 

Ford nopo nga puru Parti Republikan. Sabab do pogulu nopo nga isio diti songulun do naib presiden, dadi aiso o naib presiden solinaid do porkhidmatan dau. Tumilombus, nokoruhang isio di Nelson Rockefeller sabaagi do naib presiden.
Gigi Hadid

**Jelena Noura Hadid** (/həˈdiːd/ *hə-<small>DEED</small>-; Arab: جيجي نورا حديد: nosusu id Los Angeles, 23 Ngiop 1995: kiumul 29 toun*) toi ko' lobi ointutunan sabaagi **Gigi Hadid** nopo nga songulun model do Amerika Syarikat. 

Isido nopo diti nga minomonsoi iso kontrak miampai di IMG Models ontok toun 2013. Suai po, antakan tonun 2014, Gigi nopo diti nga nakalantoi sabagi Top 50 model id Models.com. Ontok toun 2016, nopili isido sabaagi International Model montok sontoun mantad di Brisitish Fashion Council.

## Koposion Pogulu
Jelena Noura Hadid nopo nga nosusu ontok 23 April 1995. Tapa nopo disido nga songulun mantad sakag Daher Al-Omer, Putera Nazareth om Sheik Galilee. Gigi nopo nga kiwaa songulun tadi tondu ii kingaran Bella Hadid om tadi kusai kingaran Anwar id kikalaja sabaagi model nogi. Kiwaa duo kaagu takak di Gigi iri no tu, i Marielle om Alana. I Gigi om tadi-tadi disido nga guminayo id iso dumo id Santa Barbara. Paganakan disido nopo nga minibok mantad Santa Barbara kumaa Beverly Hills kalapas hopod toun. 

Ontok toun 2013, Nopongo no di Gigi do pondidikan disido id Sikul Taang Takawas id Malibu. Solinaid id sikul di nga koumbal isido do mongigit tonggungan sabaagi luguan puru tinimungan buul tompiling om minoyo nogi abaabayan sumakai kuda. Kalapas, sikul taang takawas, minibok i Gigi kumaa id New York City montok balajal psikologi jenayah id The New School. Suai po, i Gigi nopo nga minanangu sikul disido montok lobi fokus id gana fesyen om modelling.

## Sukuon
Gipan

**Gipan** nopo nga iso kawo tayam i poimpasi id suang do waig om poinsuang id puru Dendrobranchiata ordo Decapoda. Sundung po tu miagal o kokitaan mantad ko' gipan aalus nga gipan nopo nga sopisuai id 

Gipan nopo nga aanu id suang do waig toosin om waig aanau. Ontok timpu diti, gipan waig oosin om gipan waig aanau nopo nga piara'onid kogumuan pogun. Id pogun Malaysia, piara'on o gipan id Pahang om Sabah. Kinoyonon pomiaraan gipan id Pahang nopo nga montok no do eksport. Kiwaa piipiro kawo gipan di poimpasi id waig payau miagal ko' gipan tambak om otutunan nogi sabaagi do gipan rahat.

## Sukuon
Glosa

**Glosa** nopo nga boros pomoruhang winonsoi-wonsoi montok pilumaagan do antarabangsa. Kiwaa do piipiro kowoowoyoo:
* Kopolombusan tatap om ijaan nopo nga kikoulalaho fonetik.
* Struktur nopo nga asanang om miimpohon do rati.
* Ii nopo nga boros analitikal miampai aiso infleksi toi ko' koulunon. 
* Okoro o numbur boros ii kaanu manarampas do piromutan puralan boros.
* Mantad toinsanan dii, Glosa nopo nga neutral om kopiipio do antarabangsa tu kiwaa pomogunaan impohon Latin om Yunani, ii ginuno id suang tangkob boros saintifik do antarabangsa.
Go Youn-jung

Id ngaran do Korea, ngaran paganakan nopo nga Go.

**Go Youn-jung** (Korean: 고윤정; nosusu ontok 22 Ngiop 1996) nopo nga songulun mimingkono tondu om nogi model id siriba do MAA. Debut pinsingkanaan nopo disido nga id siri television He Is Psychometric (2019) om nointutunan nogi maya watak ponokodung dau id suang siri Netflix *[[Sweet Home (2020)|Sweet Home]]* (2020). Ointutunan nogi isido doid drama *[[Law School (2021)|Law School]]* (2021) om *[[Alchemy of Souls]]* (2022), om nogi filem *[[Hunt (2022)|Hunt]]* (2022).

## Koposion Pogulu
Nosusu isido ontok 22 Ngiop 1996, id Seoul, Korea Selatan.  Nokosikul isido doid  Universiti Koonduan Seoul montok minsingilo Seni Kontemporari.

## Kalaja

### Kotimpuunon kalaja
Soira nakaawi ponginabasan mantad Universiti Koonduan Seoul, minamung isido doid MAA Entertainment sabaagi model om mimingkono tondu. Nosiliu isido model montok mogikaakawo komersial do Sports, Nike, Giorgio Armani, Ritz Crackers om piipiro komersial montok KT.

### 2019-dinondo: Debut doid pinsingkanaan
Ontok 2019, kalapas do pinopokito rahi om komilaan doid gana pinsingkanaan, nokodebut isido doid pinsingkanaan id suang siri televisyen *He Is Psychometric*, sabaagi Kim So-hyun. 

Ontok 2020, nosiliu isido do *cameo* di narayou kopio doid siri televisyen Netflix Korea *The School Nurse Files*, om ontok toun di miagal nogi, minsingkono isido id siri televisyen Netflix *Sweet Home* sabaagi Park Yu-ri, songulun mongungumolig di olunggui tu nakawaya timpu tragik di laid. 

Ontok  2021, mingsingkono isido sabaagi Jeon Yeseul id drama *Law School* om nointutunan gama do koposolimbahan kono sabaagi mokiikinobos undang-undang i noinggorit noontok korongiton doid piuhangan.

Ontok 2022, nokodebut isido doid filem apatat om kopodosi ii no *Hunt*.  Kopihondot nogi toun dii, minamung isido do siri fantasi tvN  *Alchemy of Souls*, nokoimbulai oruhai sabaagi kono mamaamatai di bayaran Nak-su doid Boogian 1. Ontok Momuhau 2022, nokoguli kawagu isido sabaagi kono tondu apangkal id suang Boogian 2 montok siri – *Alchemy of Souls: Light and Shadow*, id nombo minsingkono isido sabaagi bobolian tondu di natagakan do kahandaman ii no Jin Bu-yeon miampai di Lee Jae-wook.

## Sukuon
Godu

**Godu** nopo nga songongi suang suborder Caelifera suang nuludan Orthoptera.. Somonu ointutunan nogi sabaagi "godu sonsungut oniba" montok popisuai mantad godu roun di oruhai no kopiagal.

Songongi diti kiwaa gakod dohuri di agaras montok sumimbul. Amu nogi nakawaya metamorfosis di ogonop tu tanak godu (nimfa) nakaadsa mantad tontolu om mamadalin kulit soginumu limo taang montok sumiliu taang molohing. Godu mangakan sakot. Haro nogi piipiro kawo godu di milo manahak karaagan maya tinimungan kumaa aasil tonomon, kinotuon om gana sakot.

Kiwaa piipiro kawo godu, miagal do godu kunyit, godu otomou om susuai po. Haro nogi kawo godu di milo akanon piipiro tinaru.

## Sukuon
Geisha Kwak

**Geisha Agripina Amanda** toi ko' ointutunan sabaagi **Geisha Kwak** (nosusu ontok 17 Mahas 2009) nopo nga modsisinding dazanak Indonesia i nointutunan maya sinding kiuhu *I Will Fly*.

## Koposion
Geisha Kwak nopo nga tanak mantad pikoruhangan di Bripka Sodikin om Dewi Susanti. Timpu baino, asaragas kasari i Geisha Kwak do modsinding id mogisuusuai ababayan om insaru orubaan id ababayan di kitema pondidikan montok tangaanak. Poinsikul po isido id SDN Rawa Rengas II.

## Pakalajaan
Nointutunan do tulun ginumuan i Geisha Kwak soira minapalabus do mini album I Will Fly ontok toun 2010, i kisuang do 7 o sinding om ii nopo nga : Mami Marah-marah Mulu, I will Fly, Indonesiaku, Sahabat, Ramadhan, Berolahraga, Kebanggaan. Suai ko' papalabus do mini album, modsinding nogi i Geisha Kwak do sinding modsisinding suai (cover), kaampai no sinding di Sherina Munaf i kiuhu do Pelangiku om Ku Genggam Dunia mantad di Abiem Ngesti.

### Diskografi

; Album
* *I Will Fly* (2010)

; Single
* "Mami Marah-marah Mulu"
* "I Will Fly"
* "Indonesiaku"
* "Sahabat"
* "Ramadhan"
* "Berolahraga"
* "Kebanggaan Mereka"

; Cover
* "Pelangiku" (Sherina Munaf)
* "Ku Genggam Dunia" (Abiem Ngesti)
* "Ambilkan Bulan Bu" (Tasya Kamila)

## Sukuon

## Noputan labus
*
George Lian

**George Lian** nopo nga songulun susuminding, monuat sinding om komposer pogun Sabah. Nokowonsoi i George Lian lobi 100 o sinding om sinding nopo di ointutunan nga "Noromuk Lugu Piginawaan", "Romou Pinoturu", "Omis Osili Opoit" om "Bosou Tuhau Lomiding".

## Kointutunan
George Lian nopo nga nosusu ontok di 23 Mahas 1966 id Kampung Linsuk Tenghilan, Tampaluri, Sabah. Nakaampai isio id muzik ontok di toun 1979 miampai pointanud tinimungan muzik tabang disio i Junie Lian id nonggo do nokoponiip nogi i Junie Lian do piipiro album ontok kosolimpunon 1990-an. Ontok nopo di nga i George Lian nopo nga sabaagi mamain do dram. 

Sinding "Romou Pinoturu" nopo nga sinding kumoinsan do notiip di George Lian om sinding diti no o pinopoingkakat ngaran disio gisom taang takawas musik lokal pogun Sabah. Sinding diti pinosolimpuun do pounion id rodiu RTM (Rodiu om Televisyen Malaysia) ontok di toun 1989 nga notiip id bontuk do kaset ontok di toun 1993.

## Sukuon
Goh Jin Wei

**Goh Jin Wei** (nosusu ontok 30 Milatok 2000) nopo nga maamamain Badminton Malaysia. Nakalantoi isido id 2015 om 2018 BWF World Junior Championships om nogi id suang kategori tondu minsosongulun id 2018 Youth Olympics. Id taang senior, nakalantoi isido do kategori tondu minsosongulun id 2017 SEA Games.

## Koposion Pogulu
Nosusu i Goh Jin Wei id Bukit Mertajam, Pulau Pinang id paganakan Cina Malaysia, om molohing nopo disido nga i Loh Bee Sim om Goh Boon Huat. Mimpuun isido mamain badminton mantad di onom nogi o toun sabaagi kaanangan. Nokito di tapa disido o kabaalan dau dii om minapasaga disido minluda id siriba tapanai di Teh Peng Huat, momomoluda pogulu di Lee Chong Wei. Ontok di 11 o toun, nakalantoi isido do Under-12 Grand Prix Finals om Malaysian School Sports Council sabaagi mongongobi sikul tosiriba dau, SJKC Jit Sin ‘B’. Pinosuang isido id tinimungan kebangsaan Malaysia ontok di 14 o toun.

## Sukuon
Goh Liu Ying

**Goh Liu Ying**  (; nosusu ontok 30 Mikat 1989) nopo nga bagas maamamain badminton Malaysia. Konsisten isido poinsuang id sompipi 10 maamamain beregu mirolot bobos abantug id pomogunan miampai tiso dau, i Chan Peng Soon. Koumbal yolo nakagampot No. 3 id sompomogunan. Nokolimbou yolo midol perak id Sipoot Olimpik 2016.

## Koposion pogulu
Nosusu i Goh ontok 30 Mikat 1989 id Alor Gajah, Melaka om molohing nopo disido nga i Goh Chak Whee om Yong Oi Lin. Kiwaa duo tadi dau do kusai, Goh Qi Hao om Goh Qi Liang. Koduo-duo nopo diolo nga poinsikul id SMK Munshi Abdullah id suang kalas 5SN1. Minimpuun i Goh minluda do badminton ontok di 10 nogi toun. Dinumopitar isido id Sikul Sipoot Bukit Jalil ontok di 13 o toun disido.

## Sukuon
Greenland

**Greenland** toi ko Tana Otomou nopo nga iso pulau id boogian do utara Lautan Atlantik om timur laut Kanada. Linaab wilayah diti nopo nga 2,175,000 km2 om iso pulau di taagayo id pomogunan. Pulau diti nopo nga soboogian mantad do wilayah Denmark. Ontok toun 1979, noonuan o Greenland do kuasa pomorintaan sondii om mantad di toun 1985 nopo dii nga au nodi poinsuang yolo id Koisaan Eropah nga sundung do ingkaa, Ratu Denmark nopo nga poingkakal ii sabaagi do momuruan pogun. Ontok toun 2008, pinapaharo o pomuhuan rolou o Greenland montok manantu do komordikaan diolo mantad do Denmark. Ibukota Greenland nopo dii nga Nuuk toi ko' Godthab id suang boros Denmark.

## Sukuon
Greta Thunberg

**Greta Thunberg** (nosusu **Greta Tintin Eleonora Ernman Thunberg**, ontok 3 Milatok 2003) nopo nga songulun aktivis kotomposianan kinoyonon posorili id  Sweden di poinfokus kumaa kosimbanon iklim. Isido nopo nga haro Sindrom Asperger, koborulangan obsesif komplusif om Mutisme selektif.

Ontok Magus 2018, minidu isido mantad sesi sikul om Mogok minsosondii id dumbangan bangunan Riksdag (Parlimen Sweden) montok mangangat moi do poindalanaon koimaan pangantabankosimbanon iklim di lobi kibagas. Koimaan disido diti minogowit do  siri tunjuk perasaan global, koubasanan mantad tangaanak sikul i mangantob kosimbanon iklim. Bagas nopo diti nga lohowon do soboogian puru media sabaagi "kesan Greta Thunberg".

## Sukuon
Guol

**Guol** toi ngaran saintifik *Colocasia esculenta* nopo nga susumuni di milo do akanon. Guas om tonsi nopo nga milo silihon sabaagi rapaon. Tonsi guol nogi nga milo tonokon, guringon om wonsoyon do tindalam toi silihon sabaagi taakanon ontok sosodopon. Ouhan do orubaan o guol diti id kinoyonon di kiwaig id kinoyonon khatulistiwa id Asia Tenggara. Tinanom do tulun o guol diti sabaagi taakanon monikid tadau mamantad po di zaman purba om pogulu momutanom o tulun do parai. Baino, nokoinggumu no o guol diti id posorili pomogunan poinsuang no o India, tana kagayaan China, kotonobon om koibutan benua Afrika miampai Hindia Kotonobon. Guol nopo nga taakanon puun suai ko sukun id piipiro pulou id Oseania.
## Pananaman
Guol nopo nga kosudong do tonomon id kinoyonon tana di oruak om kiwaig. Suni guol milo do onuon mantad do guas i kiumul lobi 4 o wulan. 

Pogulu tonomon, luangan o pananaman id kinoyonon pomutanaman pikikiro 5-8 inci rinalom. Posuango o suni guol id potitikid do luang miampai pialatan 75 cm monikid luang, olitan do tana om siramon. Guol diti milo do baja'on momoguno baja organik toi baja kimia. Panamangan gouton susumuni minog do poindalanon mooi do au manganu bagas montok kinosunion guol. Guas guol di nakagayo no minog do ruakon om olitan do tana montok popoingkawas kopoosilan tonsi. 

Kosukod o guol id timpu 7-12 wulan tumanud do kawo guol. Onuon o tonsi guol miampai ukadon om utuson. Tonsi guol nopo nga atahan gisom 3-4 o wulan sokiro atamangan miampai osonong. Tana di poinsokot do tonsi guol kaanu popotindihoi kosonongon do guol id timpu di alaid. 

Kobolingkangan pomutanaman guol nopo nga songongi momiraag miagal ko songongi koya otomou, songongi mangangakan tonsi, siput tongokoro om tataru. 

## Kogunoon
Boogian guol di kiguno nopo nga kohompit no o tonsi, roun om guas. id pototongkop do pomogunan, guol nopo nga insaru akanon maya tonokon, luguon, guringon om suusuai po sumiliu tapung om tindalam. Onsokon nogi o guol montok akanon miagal ko' bubur, guol ginuring toi silihon do rapaon. 

Id Kopulauan Mentawai om Papua, Indonesia, akanon o guol sabaagi taakanon sangangadau sabaagi ponowoli parai om id Hawaii om piipiro kinoyonon id rantau kopulauan Polinesia, tonokon o tonsi guol om silihon sabaagi rapaon i milo do akanon miagal ko' *poi* toi posilihon do kinomol montok ansakon tumanud laang - laang pointantu. 

Guas do guol nopo nga insaru gunoon soira mogonsok montok pomorinapa. Boogian roun di nokotuo toi i omulok nopo nga gunoon sabaagi taakanon tayam gompion miagal ko' sada om wogok. Roun di ongomulok milo nogi silihon sabaagi pomolopot do sigup montok do managub. Tumohuri, roun guol nogi nga kaanu momolingos do toruol ulser, kupos toi boogian tinan di notingkolosuan. 

## Sukuon
Grezia Epiphania

**Grezia Epiphania Surya** toi ko' **Grace** (nosusu ontok 04 Mansak 2006) nopo nga songulun susuminding ugama (religi) di tanak po mantad hilo Indonesia. Nosusu isido miampai kouyuuyuo' di au songkuro ogonop. Sundung do bolou, kakal isido kaanu monondig om mamain kakamot muzik ii no piano miampai au kasala o not. Gama do komilaan om kabaalan disido, insaru i Grezia do aalap momonsoi kosolimbahan doid mogisuusuai watas id Indonesia.  

## Single
* Walau Ku Tak Dapat Melihat
* Engkaulah Perisaiku
* Kutetap Setia
* Satu-satunya Harapan
* Jalan Kebenaran dan Hidup
* Tak Pernah Terlambat
* Tak Berhenti Percaya
* Kubawa Syukurku
* Masih Ada Mukjizat
* Kuangkat Tangan
* Pertolonganmu
* Tak Satupun

## Kinodimpoton
* Bontugan 1 Susuminding Dazanak Indonesia Nayatan Nasional id Kalimantan Timur
* Bontugan 3 Susuminding Solo Gloria id Balikpapan
* Bontugan 3 Grand Final Kirana Semen Indonesia id Jakarta
* Bontugan 2 Piboi'an Monondig Solo id Semarang
* Bontugan 1 Piboi'an Piano om Monondig id Balikpapan

## Sukuon
Habibah Abdul Rahim

Datuk Dr. **Habibah Abdul Rahim** nopo nga bagas Luguan Pengarah Pendidikan Malaysia ko-17. Isido nopo nga tondu koduo i nopili montok tonggungan dii. Miningkoyod isido ontok toun 2021 om tumilombus monguhup do tulun ginumuan.

## Karaja

### Kementerian Pendidikan Malaysia
Pogulu nosiliu i Dr. Habibah sabaagi Luguan Pengarah Pondidikan Malaysia, isido nopo nga Timbalan Luguan Pengarah Pelajaran (Sektor Dasar om Kurikulum). Jawatan suai di noumbalan disido migit kaampai no sabaagi Pengarah Bahagian Perancangan om Penyelidikan Dasar Pendidikan om Pengarah Eksekutif Unit Pelaksanaan om Prestasi Pendidikan.

Agayo tonggungan disido minopoburu do Pelan Pembangunan Pendidikan Malaysia (2013-2025) soira nosiliu i Muhyiddin Yassin do Menteri Pendidikan Malaysia.

### Institut Aminuddin Baki
Isido nopo nga lungkitas wanan id Institut Aminuddin Baki pogulu kumaraja id Kementerian Pendidikan Malaysia.

## Kalapas bersara
Linantik isido sabaagi Puru Majlis Pemulihan Negara sabaagi Fellow Kanan Institut Masa Depan Malaysia. Linantik nogi isido sabaagi Profesor Adjung Fakulti Sains Sosial om Kemanusiaan Universiti Teknologi Malaysia.

## Gaa'
### Pondidikan
* Anugerah Tokoh Kepimpinan Pendidikan Kebangsaan (2021)
* Anugerah Tokoh Teladan Integriti (2016)
* Anugerah Perkhidmatan Cemerlang Kementerian Pendidikan Malaysia (2002, 2007, 2013)

### Darjah kebesaran
* 
**  Panglima Jasa Negara (PJN) - **Datuk** (2020)
**  Ahli Mangku Negara (AMN) (2008)

* 
**  Darjah Kebesaran Dato' Setia Sultan Sharafuddin Idris Shah (SSIS) - **Datin Paduka Seri** (2020)

## Sukuon
Hafsah Hasim

Datuk (Dr) Hafsah Hashim, nosusu id Johor Bahru, Johor. Songulun Momuruan Pegawai Eksekutif Perbadanan Perusahaan Kecil dan Sederhana Malaysia (SME Corp), iso agensi Penyelaras Pusat id siriba do Kementerian Perdagangan Antarabangsa om Industri (MITI) solinaid lobi 15 toun. Isido nogi nga songulun Momuruan Bukan Eksekutif Bebas Pharmaniaga.   

Dinondo, isido nopo nga puru Lembaga Pengarah, Zurich Takaful Malaysia Berhad, Institut Piawaian dan Penyelidikan Perindustrian Malaysia (SIRIM Berhad) om MAIWP Dagang. Isido nogi nga Penasihat Industri Kecil om Sederhana (IKS) Bank Islam Malaysia Berhad, suai ko nosiliu Ponorikohon Pengerusi Serunai Commerce om Usains Holdings, iso syarikat korporat id siriba Universiti Sains Malaysia. 

## Pondidikan
Poingigit i Hafsah Hashim do Ijazah Sarjana Muda Sains Gunaan (BEng) mantad Universiti Sains Malaysia om Sarjana Pentadbiran Perniagaan (MBA) mantad Aston University, United Kingdom. Isido nogi nga graduan Kolej Tunku Kurshiah (TKC), Seremban. 

Dinondo nopo, isido nopo nga Ponorikohon Persatuan Murid-Murid Tua MGC/TKC OGA gisom toun 2023, minonowoli di Tan Sri Datuk Dr Rafiah Salim.

## Karaja
Nokoumbal isido kumaraja id Kementerian Perdagangan Antarabangsa dan Industri (MITI), Kementerian Pertanian om Kementerian Perusahaan Utama. Nosiliu isido sabaagi Puru Pasukan Petugas Khas Pemudahcara Perniagaan (PEMUDAH), Ahli Majlis montok piipiro Majlis id siriba Pelan Induk Perindustrian (IMP 3), om nogi sabaagi jawatankuasa kerja montok piipiro persatuan industri. Linantik nogi isido do Unit Perancang Ekonomi (EPU) sabaagi Penasihat montok Ponoriukan G-G IDS Yaman: Suul Strategi Pembangunan Perindustrian Yaman.
Haha

**Ha Dong-hoon** (; nosusu ontok 20 Magus 1979), lobi ointutunan sabaagi**Haha** (), nopo nga modsisinding Kabaatan Korea, *rapper*, hos *variety show* om puru do RGP. Ointutunan isio maya sitcom, *[[Nonstop (South Korean TV series)|Nonstop]]* om montok *co-hosting* duo ababayan mogikaakawo di ointutunan, MBC's *[[Infinite Challenge]]* om SBS's *[[Running Man (South Korean TV series)|Running Man]]*.  Nosiliu nogi isio hos id pokitanan sondii, kiuhu "Ya Man TV" id Mnet ontok 2015.

## Sukuon
Hainanese chicken rice

**Hainanese Chicken Rice** iso takaanon di kohompit elemen manuk di tinanok om takano di narampa. Surungon takaanon diti miampai sos cili om sangop sabaagi popolumis podsurung dii. Nointodon o Hainanese chicken rice mantad imigran Sina id Hainan (Selatan China) om pinoaplikasi mantad takaanon tulun Hainan i ointutunan sabaagi Wenchang Chicken.

Takaanon diti ointutunan sabaagi takaanon kabansaan id pogun Singapura tu’ sompipi kadai makan id Singapura popoboli do Hainanese Chicken Rice. Milo nogi orubaan iti takaanon id pogun suai miagal ko’ Malaysia om Thailand.

## Sajara

Takaanon Hainanese Chicken Rice nopo diti iso koubasanan i noaplikasi mantad imigran Sina id watas Hainan ponong selatan China. Ointutunan takaanon diti sabaagi Wenchang Chicken om apangkal kopio ontok timpu Dinasti Qin. Gunoon o kawo manuk di spesifik soira mogonsok takaanon diti . Suai ko iri, pogoogonsok nopo takano dau, tonokon miampai topod sup manuk i noonsok.  Tadon kopiipio do resipi dii topot-topot maya tulun ponong Nanyang.  Id toun do 1940-an, sokiro haro o abaabayaan di toponsol posurungon diolo o Hainanese Chicken Rice.

Oinsanan pogun i haro pionitan do imigran Sina id salom sajara, pinoaplikasi o takaanon diti id komuniti diolo. Id pogun San Fransisco, Singapura om Malaysia ointutunan iti takaanon sabaagi Hainanese Chicken Rice. Montok nopo id pogun Vietnam ointutunan sabaagi Hai Nam Chicken om Thailand nopo sabaagi Chicken Fat Rice.

## Variasi

### Malaysia

Id Malaysia Hainanese Chicken Rice ointutunan nogi sabaagi Nasi Ayam id Boros Malayu. Takaanon diti ointutunan kopiipio salom komuniti pogun. Koubasanan nopo roromu variasi takaanon diti kohompit do manuk linugu om manuk ginuring. Posurungon o nasi ayam miampai sos om sup. 

### Singapore

Kapamansayan do takaanon dii id pogun diti momoguno do kaida pogogonsok do tulun Hainan i tinungkusan. I nopo nga kohompit nogi do maan tonoko' i  manuk gisom kogolok. Tintod do poinggolok i manuk i maan tonoko dii, aasil o *stock* dau dii. Soira nopongo do mananok di manuk, maan potolopon kaagu i manuk id ais mooi do okito i manuk ki- *jelly skin* miampai suhutonon do proses posoiton mooi do otuu'.

Stock i naasil mantad proses natanok i manuk okito id bontuk do lunok. Montok dii, piroloton iti stock miampai do rolot lunok suai, layo, *bawang putih,* roun pandan salom proses mogonsok do takano di Hainanese Chicken Rice. Iti nopo kapaasil do roso' di takano dii. Posurungon iti takaanon miampai do sos lado taragang di nototok gisom alus miampai di *bawang putih* om piroloton do kisap om layo di naalus.  

### Thailand

Takaanon diti nopo nga takaanon koubasanan id pogun Thailand om ointutunan sabaagi *Chicken oily rice* toi ko id boros diolo lohoon sabaagi *Khao Man Kai.*
Gucci

**Gucci** nopo nga iso fesyen om nogi kakamot kigatang do Itali.. Gucci nopo nga pinoturidong di Guccio Gucci id Florence ontok toun 1921. Gucci nokoponimung do pongindopuan soginumu €4.2 bilion id pointongkop do pomogunan ontok toun  2008 nung tumanud no do *BusinessWeek* om nogi  poinlantoi id taang ko-41 id carta songkotounan "Global 100 Brands" 2009 i winonsoi di Interbrand; pinapakakal ilo do kinolontoyon dau id suang do indeks Interbrand 2014. Gucci nogi nga iso jenama di bobos alaku id pogun dilo.

Syarikat diti manarampas kiro-kiro soginumu 278 butik id pointongkop do pomogunan ontok wulan Manom 2009; minamajak yolo do produk maya francais om sitor pomolian kalas tangasawat. Ontok di toun 2013, janama di kigatang do AS$ 12.1 bilion, miampai kinapataranan soginumu  AS $ 4.7 bilion. Id suang do kointayadan Janama Bobos Kigatang Pomogunan *Forbes,* Gucci poinlantoi id taang ko-38 sabaagi janama bobos kigatang, miampai nilai janama $ 12.4 bilion ontok wulan Mikat 2015. Gisom do wulan Milatok 2015, monuunuhu' kreatif nopo dau nga ii Alessandro Michele.

## Sukuon
Hak asasi koulunan

**Hak asasi koulunan** nopo nga prinsip moral toi ko norma ii popokito do standard koimaan koulunan om oumoligan do berkala sabaagi do hak sandad om undang-undang id suang undang-undang perbandaran om antarabangsa. Hak nopo nga orotian sabaagi iso ii au milo do onuan kasanganuan, hak asasi "hak ii asanganu do sosongulun tu iyau nopo nga tulun toomod" om "poimpasi id sompipi di koulunan", miampai au mogintong do tumul, tadon, etnik, koiyonon, boros, agama om status do suai. Ahal diti nopo nga adadi id nombo-nomvo nopo om potitikid timpu do universal, om yolo nga kikowoowoyoo di miagal nopo do tulun ngaawi.
Hak montok posorili di olidas

Hak montok posorili di olidas toi ko' hak montok posorili di lestari om olidas nopo nga iso hak asasi tulun di osokodung Di organisasi hak asasi tulun om sandad posorili montok manamong sistem ekologi di mamarahung kolidasan tulun. Hak diti pinoakun Di Majlis Hak Asasi Tulun Koisaan Bansa-Bansa Miiso ontok sesi ko-48, Gumas 2021 mantad kooturan HRC/RES/48/13. Hak diti pioniton do hak asasi tulun di suai iri no tu kokomoi kolidasan miagal do, hak montok moginum waig om sanitasi, hak manganu taakanon om hak kolidasan.
Hamzah Abu Samah

**Tan Sri Dato' Seri Haji Hamzah bin Dato' Abu Samah** (5 Milatok 1924 – 4 Manom 2012) nopo nga songulun lundu politik UMNO id Malaysia. Nakalantoi isido id Pilihan Raya Umum Malaysia ontok toun 1969 mobi' Parti Perikatan.Ontok Pilihan Raya Umum Malaysia 1974 om Pilihan Raya Umum Malaysia 1978, nakalantoi isido id watas Temerloh,Pahang mobi' parti Barisan Nasional. Pinosiliu nogi isido di Tun Hussein Onn(Luguan Montiri Malaysia maso dii), sabaagi Montiri Undang-undang.
Han Hyo-joo

**Han Hyo-joo** (nosusu ontok 22 Mansak 1987) nopo nga songulun aktor tondu id Korea Selatan. Isido nopo nga nointutunan maya do kono dau id drama *Brilliant Legacy* (2009), *Dong Yi* (2010) om *W - Two Worlds* (2016).

## Koposion Pogulu
Nosusu i Han Hyo-joo lahir id Cheongju, Chungcheong Utara. Tama nopo disido nga songulun mongingia' siikul tosiriba pogulu nosiliu mogigintong montok sikul awam. Tapa nopo disido nga songulun *pegawai tentera udara*. Sabaagi songulun tanak, abantug isido id suang sipoot lolobi id sipoot olahraga. Ontok di toun kumoduo id sikul akawas, minundaliu isido id Seoul om nokotindapou Sikul Takawas Bulgok sundung au papasaga tapa dau. Sumusuhut, suminikul isido id Universiti Dongguk miampai minaganu jurusan teater om perfileman.

## Karaja
### 2003–2006
Nointutunan i Han di kumoinsan nogi soira minampayat pialaan ratu cantik komulakan i pinaanjul do Binggrae ontok toun 2003. Minongimpuun isido karier pinsingkanaan id suang sitkom *[[Nonstop (siri TV)|Nonstop 5]]* om filem komedi, *My Boss, My Teacher*. Nopili i Han do mingkono id suang *[[Spring Waltz]]*,  drama kaapat om i kolimpupuson id suang siri "Endless Love" ponuhuan pengarah, Yoon Seok-ho. Ontok toun 2006, pinili di pengarah Lee Yoon-ki i Han montok mingkono id suang filem i kiwaa bajet osiriba, *Ad-lib Night*. Nakalantoi isido do Gaa Mimingkono Tondu Wagu Bobos Abantug id Anugerah Persatuan Pengkritik Filem Korea om Festival Filem Antarabangsa Singapura montok kosolimbahan kono dau.

### 2007–2010
Tumilombus, mingkono i Han id suang drama KBS1, *[[Like Land and Sky|Like Land and Sky]]* miampai Park Hae-jin ontok toun 2007 om drama SBS, *[[Iljimae]]* miampai Lee Joon-gi ontok toun 2008. Koduo-duo drama dii nokodimpot rating pongintangan di awasi kopio. Kalapas dii, mingkono kawagu isido id iso filem indie, *Ride Away* i pinosolimbou id Festival Filem Antarabangsa Jeonju 2008. Mingkono i Han id suang filem i pinalabus do Korea-Jepun, *Heaven's Postman* ontok toun 2008. Kalapas piipiro timpu au nabayaan, pinosolimbou o filem diti id teater ontok toun 2009 om pinosolimbou id TV ontok toun 2010.

Drama nopo kawagu di minopoingkawas do ngaran di Han nga *[[Brilliant Legacy]]* miampai di Lee Seung-gi. Ointutunan o drama diti ontok 2009 miampai nakagampot rating pongintangan soginumu 47.1%. Nakaanu o drama diti popoingkawas populariti Han om soira nopupusan o drama diti, nokotorimo isido mogikaakawo kontrak pengiklanan om nokoingkawas o populariti id Asia. Kopihondot nogi toun dii, mingkono i Han id suang drama muzikal, *Soul Special*. Pinosolimbou o drama diti miampai hopod om duo segmen id mogisuusuai portal sawat talian maya saluran KBS Joy mi poposolimbou koinsanan drama id suang apat boogian.

Ontok toun 2010, minsingkono i Han sabaagi kono oponsol id suang projek kinouliton toun ko-49 MBC, *[[Dong Yi (siri TV)|Dong Yi]]*. nakaanu i Han do piipiro gaa montok kono dau sabaagi Choi Suk-bin kaampai no Gaa Daesang (Anugerah Utama) id Gaa Drama MBC om Anugerah Pelakon Wanita Terbaik id Anugerah Seni Baeksang i nakaanu popogirot status disido sabaagi rombituon *[[Gelombang Korea|Hallyu]]*.

## Sukuon
Han Ji-hyun

**Han Ji-hyun** (Korean: 한지현; nosusu ontok 21 Gomot 1996 nopo nga songulun minsingsingkono om model. Noitutunan isido montok kono monokodung disido id The Penthouse: War in Life (2020-2021) om nakaanu kono aangkal di kumoiso miampai SBS ii no tu Cheer Up (2022).

## Koposion Pogulu
Nosusu i Han ontok 21 Gomot 1996. Haro tadi dau kusai miapid pinungaranan do i Han Seung-soo i nosusu 2 minit kalapas dau. Nokotindapou isido id Korea National University of Arts id siriba Department of Acting. Pogulu nokosuang hilo, nakalantoi isido id piipiro poniisan kosuangon id univerisiti suai montok Department of Acting miagal do Konkuk University, Dongguk University, Seoul Institute of the Arts, Sungkyunkwan University, Sejong University, om Chung-Ang University.

## Karier
Tinimpuunan di Han o kalaja sabaagi model maamaso balajal isido id sikul manangah pogulu minooi paganu pinsingkanaan id sikul takawas.. Ontok 24 Mansak 2017, pinoumum do minanain i Han do SBD Entertainment. 

Ontok 17 Ngiop 2019, minimingkono i Han id film "I Bet Everything" sabaagi Kang Seon Mi kono tapangkal. . Ontok 22 Ngiop, mimingkono i Han id siri JTBC *[[The Wind Blows (TV series)|The Wind Blows]]* id konoon monguunguhup sabaagi i Lee Sun-kyung, nokopomonsoi isido do debut sabaagi mimingkono ontok premiere do series ontok 27 Mikat.

## Sukuon
Hannah Yeoh

**Hannah Yeoh Tseow Suan** nopo nga' songulun puruan politik Malaysia om Menteri Sukan Youth id suang Pakatan Harapan (PH) id siriba Perdana Menteri Anwar Ibrahim mantad Momuhau 2022. Mantad dii, koumbal isido momuru sabaagi Timbalan Menteri Pembangunan Wanita, Keluarga dan Masyarakat id suang Pakatan Harapan Pentadbiran (PH) id siriba bagas Perdana Menteri Mahathir Mohamad om bagas Menteri Wan Azizah Wan Ismail mantad madas 2018 gisom korutuman pentadbiran PH ontok mansak 2020. Koumbal nogi isido momuru sabaagi puru Parlimen (MP) Segambut mantad Mikat 2018. Sumusuhut, koumbal nogi' isido momuru sabaagi Speaker Dewan Undangan Negeri Selangor ko-10 mantad Mahas 2013 gisom Ngiop 2018 om puru Dewan Undangan Negeri (MLA) Selangor montok Subang Jaya mantad Gomot 2008 gisom Mikat 2018. Isido nopo nga' songulun Parti Tindakan Demokratik (DAP), om parti komponen Kerajaan Perpaduan pimpinan PH. Koumbal nogi' isido momuru sabaagi Penolong Setiausaha Publisiti Kebangsaan DAP mantad Gomot 2022.

## Kointutunan
Nosusu id Subang Jaya, nokoumbal i Yeoh sinumikul id SK Seri Subang Jaya, SK SS19 om SMK Subang Utama, kalapas di minongoput isido sinikulan id University of Tasmania, Australia ontok toun 1998 om nakaanu ijazah undang-undangontok toun 2001. Nookunan isido sabaagi luyar do Badan Peguam Malaysia ontok wulan Milatok  2003, om sumusuhut nakaanu kookunan mantad Mahkamah Agung Tasmania kalapas nakaanu *Certificate of Legal Practice* (Sijil Praktik Guaman) id  Tasmania. Momuru i sabaagi luyar id Petaling Jaya solinaid tolu toun pogulu minundaliu id syarikat kotoinaan ababayan ontok toun 2006.

## Karaja politik
Nounsub di Edward Ling, tambalut dau sumikul, montok mampayat gana politik, koduo-duo diolo minampayat do Parti Tindakan Demokratik (DAP) Cawangan Damansara ontok di koowion toun 2006. Minomili i Yeoh do mampayat DAP sundung do parti nopo dii nga gugumaga' tu kipomusarahan isido do parti politik nopo dii nga i bobos do tekal, mulong insaru mongoris o Akta Keselamatan Dalam Negeri do momuruan dau i papasaga kapamagakaman miapai aiso no milo poboroson.

Minomit di Tony Pua, Ponorikohon Cawangan Damansara, i minidu mantad buruon montok mampayat DAP miampai poimponu timpu, minomit i Yeoh di Pua om minidu mantad buruob pogulu pilihan raya umum ontok wulan Gomot 2008 montok popoindalan tonggungan miampai poimponu sabaagi songulun puru politik. 

Id suang pilihan raya dii, monongkiala i Yeoh montok timpohon Ahli Dewan Undangan Negeri id koiyonon pilihan raya Subang Jaya, iso kubu Barisan Nasional, om nakalantoi miampai majoriti soginumu 13,851. Mantad dii, Ling sabaagi monoina kimpin siniliu sabaagi setiausaha politik montok di Yeoh.

## Sukuon
Hannah Delisha

**Duli Yang Maha Mulia , Tengku Permaisuri Puteri Dr. YB. Hannah Delisha** (nosusu **Hannah Adlina Blackburne Birch**; ontok 27 Gumas 1996) nopo nga songulun mimingkono, susuminding, model om momuruan ababayan Singapura. Minongimpuun isido karaja savaging puru tinimungan Delisha, om sumusuhut nokoimbulai id piipiro drama televisyen pinalabus do MediaCorp Suria. Mimpuun isido ointutunan id Malaysia maya drama adaptasi novel *[[Mencintaimu Mr. Photographer|Mencintaimu Mr. Photographer]]*. 

## Koposion Pogulu
Nosusu i Hannah ontok 27 Gumas 1996 sabaagi Hannah Adlina Blackburne Birch. isido nopo nga tanak di Peter Blackburne Birch mantad England om Noor Ashikin Ahmad mantad Singapura.Tama nopo dau nga songulun susuminding era 1980-an.

## Karaja
Hannah nopo nga bagas puru tinimungan duo Delisha, miampai di Mia Delisha. Minapaasil yolo sinding kiuhu "Retak" om kalapas nosiliu susuminding solo ontok toun 2015, minapaasil isido single koiso kiuhu "Anugerah". "Anugerah" nopo nga sinding sinupu di Akir om Frozen mantad tinimungan Hyper Act. Ontok toun 2017, minapalabus isido single koduo, "Esok Masih Ada" ii sinupu nogi di  Akir om Frozen mantad tinimungan Hyperact. Ontok toun 2018, minapalabus isido single kotolu, "Tak Perlu Kata Apa-Apa".

Suai ko kikabaalan modsinding sinding Melayu, abaal nogi i Hannah do lobi mantad hopod sinding mogisuusuai boros miagal do sinding Hindi, Jepun, Arab, Sepanyol om Cina i pininsingilaan dau tumanud taang asil ponudukan tama disido, susuminding zaman 80-an, Noor Ashikin Ahmad i lobi ointutunan sabaagi 'Kakcik Wujud' gama minapaasil piipiro CD om DVD ekspedisi realiti paranormal miampai puru ngaawi do krew Wujud.

Nokoumbal nogi i Hannah mingkono id suang drama Mediacorp Suria miagal do *Farhana*, *Kemelut*, *Kathy Gerenti* om *Bingit* id nombo maya drama *Farhana* nopo nga kumoinsan nogi disido minsingkono id televisyen. Ontok toun 2017, nakaanu isido gaa Personaliti Wanita Paling Popular id Pesta Perdana Singapura ko-14 id nombo naala dau o mimingkono tondu suai id suang kategori di miagal kaampai no i Nurul Aini, Izyan Mellyna, Lydia Asyiqin om Sheryn Aisiqa sundung poinsuang isido id gana pinsingkanaan tempatan Melayu Singapura doid timpu oniba ii no sontoun no om lobi. Isido nopo nga songulun di bobos omulok mantad di nakalantoi ngaawi id suang kategori dii i nakaanu gaa ontok umul 20 umul.

## Sukuon
Hans Isaac

**Dato' Gerald Hans Isaac** (nosusu ontok 20 Magus 1971) nopo nga songulun mimimingkono, penerbit, popolombus ababayan, monunuat om nogi pengarah filim Malaysia. Koumbal nogi isio nosiliu songulun model.

## Koposion gulu
Nosusu i Hans ontok do 20 Magus 1971 id Hospital Tagayo Sultanah Aminah id Johor Bahru mantad do molohing dau i Carmina Isaac om Edward Anthony Gerald Isaac. Paganakan di Carmina nopo nga kiraha do paranakan Filipina-Sepanyol, ii manarampas do Orkestra Simfoni Singapura om tapa dau nopo nga kiraha do paranakan India-Serani-Jerman, Gerald Edward Isaac, songulun luguan pangkalan tentera laut ''KD Malaya'' id soborong Tambak Johor–Singapura.

Tuminimporon o paganakan di Isaac id Johor solinaid walu toun pogulu minundaliu hilo pangkalan KD *Sri Rejang* id Sibu, Sarawak. Minundaliu yolo kinumaa Kuala Lumpur ontok di kiikiro walu gisom siam toun di Hans soira nosiliu o tapa dau mongunguhup poimbida do Yang Di-Pertuan Agong id Istana Negara gisom kinoowion pakalajaan. Id kakadayan dii nogi do nokotorimo isio pondidikan id Institusi St. John

Hans nopo nga songulun pengarah urusan om pengarah kreatif syarikat dau, Tall Order Productions Sdn Bhd, iso syarikat produksi filim om ababayan televisyen.

## Karaja
Minongimpuun i Hans do karaja pinsingkanaan ontok 1995, di 22 nogi toun maya filim *[[Ringgit Kasorrga]]* i pinosolimbou duo toun sumusuhut. Ontok 1997, mininsingkono isio miampai Ratu Rock pogun, Ella id suang filim *[[Hanya Kawan]]* ponuhuan di Harith Iskander.

Ontok Gomot 2004, minongigit i Hans do kono sabaagi Roy, songulun monunupu perisian komputer om mongungumang id suang dalam filim koiso ponuhuan di Afdlin Shauki, *[[Buli (filem)|Buli]]* i popokito puruan mimingkono ii no Afdlin, AC Mizal, Nasha Aziz, Ako Mustapha, om ogumu po. Minongigit kawagu isio kono id suang sekuel filim diti, *[[Buli Balik]]* (2006). 

Minopotiombus kawagu i Hans do piuhupan miampai di Afdlin maya filim *[[Baik Punya Cilok]]* (2005) i i pinsingkanaan nogi di AC Mizal, Awie, Harun Salim Bachik, Ida Nerina om Harith Iskander. Nokoimpuun karaja disio sabaagi monunuhu (pengarah) ontok 2008 maya filim *[[Cuci (filem)|Cuci]]* pinalabus syarikat dau, Tall Order Productions om sinakadai do Tune Group. Kopihondot nogi toun dii, minsingkono isio miampai Natasha Hudson, Christian Sugiono om Titi Kamal id suang filim piuhupan do Malaysia om Indonesia, *[[Tipu Kanan Tipu Kiri]]*.

## Sukuon
Hawaii

**Hawaii** nopo nga iso pogun poinsuang do Amerika Syarikat. Poingiliu o kopulouan Hawaai diti id gugusan kopulouan id tanga do rahat Pasifik, ponong Kotonobon (barat daya) do bonua Amerika Syarikat, ponong Kosilahon (tenggara) Jepun om ponong kosilahon rahat Australia. Notorimo o pogun diti do  sinumuang do A.S ontok 21 Magus 1959. Toud kotoinaan Hawaii nopo nga Honolulu i poingiliu id pulau Okinahu.

## Nuut

## Sukuon
Happy Salma

**Happy Salma** (nosusu ontok 4 Milatok 1980) nopo nga songulun mimingkono Indonesia, papalabus (penerbit teater) om mongingindapu do *jewelry*. Isido nopo nga songulun mantad tulun bobos kirahung id Asia, tumanud do Tatler Malaysia ontok 2020.

## Sukuon
Harvard

**Harvard** nopo nga iso universiti toi ko' sisikulan takawas swasta id Cambridge (suai po mantad universiti Cambridge), Massachussetts, Amerika Syarikat om poinsuang nogi do tinimungan Ivy League.

Pinoingkakat o Universiti diti ontok 8 Manom ontok toun 1636 om nogi iso universiti di otuo' id Amerika Syarikat. Pogulu, pinungaranan o universiti diti sabaagi New college nga pinosiliu kaagu Harvard College montok mamantang John Harvard sabaagi panakadai di ogumu minonguhup kinoburuon universiti diti om nogi songulun alumni id kinoyonon dii.

## Sukuon
Heliza Helmi

Nosusu i Nur Heliza Helmi ontok di 3 Mansak 1986 om monongkibai id Akademi Fantasia Musim ko-5. Nosusu isido id Kuala Terengganu, Terengganu. Kiwaa piipiro pakalajaan dau om ii nopo nga susuminding, model, mananahak booboroson, abaal id gana motivasi, aktivis koulunan om mimingkono.

Isido nopo nga songulun di osuau om kiwaa ogumu tambalut. Silihon disido o piombolutan sabaagi do ponguhup montok popoilang toilaan. Poilangon disido i nawaawayaan dau kumaa tangatambalut dau sabaagi tadon toilaan di kiguno.

Mantad dilo, minaganu isido do gana pondidikan (Sains, Biologi om Kimia) id Universiti Malaysia Sabah, Kota Kinabalu. Naawi disido o ponginabasan ontok toun 2010 om nakaanu do Ijazah Sarjana Muda.

## Sukuon
Henry Kissinger

**Henry Alfred Kissinger** nopo nga songulun diplomat om puru sains politik Amerika Syarikat ii berkhidmat sabaagi do Setiausaha Pogun om Penasihat do Koumoligan pogun A.S id siriba pomorintaan koduo presiden Richard Nixon om Gerald Ford. 

## Pongintigasan koposion
Paganakan disio nopo nga koworisan Yahudi ii minogidu mantad do pomorintaan Jerman Nazi ontok toun 1983. Isio nopo nga nosiliu do Penasihat Koumoligon Pogun ontok toun 1969 om nogi Setiausaha Pogun A.S ontok toun 1973. Noonuan o gaa ii Kissinger sabaagi Wawa Kotoronongon Nobel id toun 1973 montok nimaan poimponu kontroversi id mogibooboros kokomoi gencatan senjata id Vietnam miampai duo komiti ii luminabus sabaagi tanda protes.

## Sukuon
Herlin Pirena

**Herlin Pirena** (nosusu ontok 27 Madas 1956) nopo nga songulun modsisinding sinding rohani Indonesia. Nointutunan isido sabaagi ‘trade mark’ album-album sinding Kidung Jemaat (KJ), Nyanyikanlah Kidung Baru (NKB), om kidung rohani di suai hilo id Indonesia. Kouyuuyuo' panambayangan Kristian Indonesia di oubas do genre sinding KJ om NKB nga nakatanud do minombontuk di  Herlin Pirena sumiliu songulun modsisinding i orohian kopio suminding sinding panambayangan (gereja).

Gisom do dinondo nga produktif kasari i herlin Pirena. Nakapalabus no isido piipiro nohopod album religi toi ko' ugama. Wokon nopo di album disido nga doid Boros Mandarin. Okon nopo ko ii, insaru nogi isido aalap doid 'pelayanan' id mogisuusuai o panambayangan.

Nokoumbal nogi i Herlin Pirena minongimpuun goos restoren Dapur Mama Herlin Pirena, hilo id Mall WTC Serpong, Tangerang Selatan ontok toun 2004 gisom 2009. Babaino diti, minaganu i Herlin Pirena kootuson do mundaliu, om kumalaja ('berkarya') miampai poimponu id Ladang Tuhan.

## Diskografi
* Natal Pilihan, duet miampai Natashia Nikita
* 40 Nonstop Kidung Jemaat (1994)
* Di Jalan Hidupku - Irama Country (1997)
* 12 Kidung Pilihan
* Sejak Dia di Hatiku (1996)
* Sepanjang Jalan Anugerah (2010)
* Saya Mau Ikut Yesus
* Kidung Natal
* Kidung Pilihan the Best of Herlin Pirena
* Kuasa Kebangkitan-Nya (2001)
* Yesus Pegang Tanganku - The Prayer Song (2001)
* Worship of The Year
* Tuhan Yesus Baik (2009 pinalabus ontok 2011)
* Zai Wo Ma Dao Gao Zhong Yesus Kawan Yang Sejati (2009)
* Hidup Ini Adalah Kesempatan (2013 sinugut 2017)
* 20 Nonstop Nyanyikanlah Kidung Baru Vol 1 (1994)
* 20 Nonstop Nyanyikanlah Kidung Baru Vol 2 (1996)

## Sukuon
Hero Fiennes Tiffin

**Hero Beauregard Faulkner Fiennes Tiffin** (nosusu oontok 6 Milau 1997) nopo nga songulun mimingkono, model om nogi momomonsoi film. Yau nogi nga nointutunan sabaagi songulun mimingkono bobos abantug sabaagi Hardin Scott maya film dau di kiuhu "After" om nogi sabaagi Lord Voldemort maya film *Harry Potter and the Half-Blood Prince*.

## Sukuon
Hero Remaja

**Hero Remaja** nopo nga iso piboi'an ikon komulakan Malaysia i pinaanjul do Majalah Remaja i pinalabus do tinimungan Karangkraf. Koubasanan nopo nga pisowoli-wolionon o piboi'an diti miampai piboi'an Dewi Remaja. Roinsanan maamampayat maan tahango tumanud kouros-uroso' om kadarakasan sondii doid mogisuusuai o aspek. Sumuku nopo do piboi'an timpu dinondo, maamampayat nuru do minsingkono om popokito kotumbayaan tinan mooi kalantoi.

Kiwaa piipiro ngaran-ngaran selebriti i nolodi maya piboi'an diti miagal do i Azhar Sulaiman, Sidi Oraza, Badrul Muhayat, Esma Daniel, Norman Hakim, Eizlan Yusof, Zed Zaidi, Kamal Adli,  Fizo Omar, Fattah Amin, Syafiq Kyle om Saharul Ridzwan.

## Ningkokoton Koiso

# Hero Remaja 1990/1991 : Esma Daniel
# Hero Remaja 1993/1994 : Suhaidi
# Hero Remaja 1996/1997 : Wan Shahlim
# Hero Remaja 1998/1999 : Kusyairi Ahmad
# Hero Remaja 2000/2001 : Zed Zaidi
# Hero Remaja 2004/2005 : Zawen Anwar
# Hero Remaja 2007/2008 : Kamal Adli
# Hero Remaja 2011/2012 : Fattah Amin
# Hero Remaja 2017/2018 : Alif Muhaimin
# Hero Remaja 2019/2020 : Nadhir Nasar
# Hero Remaja 2021/2022 : Mierul Aiman

## Sukuon
Hazwani Helmi

**Nur Hazwani Afiqah Helmi** (nosusu ontok 29 Milatok 1997) nopo nga susuminding, monunupu sinding, momuruan ababayan TV, model, om aktivis koulunan Malaysia. Ointutunan sabaagi Beatboxer Muslimah, minimpuun isido monuat sinding ontok di 13 o toun. Karya koiso disido kiuhu "Jom Zikir" i sinuat sondii id suang album taka dau, Heliza Helmi *#JOM* ontok toun 2013. Minongimpuun isido karaja id gana pomolihis di omulok po, om ointutunan sabaagi iso mantad komposer bobos omulok ontok timpu dii. Isido miampai di taka dau (The Helmis) nopo nga nakalantoi id taang kaapat Astro Oasis, "Gema Gegar Vaganza" musim 2 ontok 2018.

## Koposion pogulu
Nosusu  i Hazwani id Kuala Terengganu, Terengganu om tanak tohuri mantad apat mogiobpinai. Molohing nopo dau nga songulun upisor pulis mantad Kuala Kangsar, Perak ii no Helmi Mohd Hasbi om sawo, Latifah Muhammad mantad Terengganu.

Pinagayo i Hazwani id Tawau, Sabah gama buruon do tapa disido hilo solinaid 11 toun mantad di 3 gisom 14 toun, ii o mantad toun 2000 gisom 2011. Nokosikul isidu id Pra-sekolah Islam id Tawau mantad toun 2000 gisom 2003. Sumusuhut, minongoput i Hazwani sikul tosiriba hilo SK Holy Trinity om Sekolah Islamiah Tawau mantad toun 2004 gisom 2009. Pinotilombus disido pondidikan pintangaan id SMK Tawau ontok toun 2010 om sumusuhut minundaliu hilo Kuala Lumpur, duo toun sumusuhut ontok 2012 montok mongoput om maganu panaasan Penilaian Menengah Rendah (PMR) do hilo. Nakaawi isido sikul id SMK Perimbun, Cheras om haro koinganan kumaraja sabaagi mongunguhup sosondii om koumbal manahak carama motivasi di 16 nogi toun. Mimpuun isido mampayat ogumu misi koulunan kalapas nakaawi panaasan Sijil Pelajaran Malaysia (SPM) ontok toun 2014.

Sundung do insaru atangkangau miampai mogisuusuai ababayan sundung omulok po, aparagat nogi isido miampai kalab om pialaan maso hilo id universiti. Nokoumbal isido nosiliu mokikinobos tondu koiso i momuruan pambasaan Baiah montok oinsanan mokikinobos i kosusuang doid Asasi UIA, Pj. Suai ko ii, nokoumbal isido mongobi universiti dau doid pialaan nasyid taang ASEAN. 

Nakaawi i Hazwani ponginabasan Ijazah Sarjana Muda id suang gana Psikologi miampai karayahan id UIA ontok toun 2022 kalapas nokouli isido mantad minopoindalan ibadah haji ontok wulan Magus 2022.

## Filemografi

### Filim

### Drama

## Sukuon

## Noputan labus
* @hazwanihelmi Instagram 
* @hazwanihelmi Twitter
Helen Keller

**Helen Adams Keller** (27 Mahas 1880 – 1 Mahas 1968) nopo nga songulun monunuat, aktivis politik om lungkitas mantad Amerika Syarikat. Yau nopo nga tulun di amu korongou om amu kokito di koiso do nakaanu pongiaan seni id taang sarjana.

Insaru i Keller tumombului id mogisuusuai kinoyonon om agaras kopio popolombus perjuangan sosial om nogi manahak pondidikan kumaa tulun ginumuan kokomoi kopurimanan kumaa tinimungan Tunakerna. Minopoindalan isido kimpin montok hak mengundi tondu, hak kukumaraja, Sosialisme, antimilitarisme, om suusuai po.
Hinava

**Hinava** toi ko Hinava Ginapan nopo nga iso kawo' nansakan koubasanan poimbida montok tinaru Kadazan-Dusun, Sabah om milo roitan sabaagi taakanon di ointutunan id tanga' do tinaru Kadazan-Dusun.

Hinava nopo nga iso nansakan i winonsoi mantad tonsi sada ahata i pinorolot do linsou tua' bambangan i nagarut no, lado taragang, layo, bawang taragang, kolopis om tusi.

Tonsi di sada nopo nga tagal do onsokon tu oonsok momoguno do jus kolopis di pinaga' (kaagal-agal do shushi).

Haro mogikaakawo sada di milo gunoon, kosoruan nopo nga tonsi sada tenggiri, milo nogi gunoon o tonsi do sada yu. Suai ko ii, tonsi sutung toi ko' gipan nga milo nogi gunoon soira momonsoi Hinava.

Kosoruan do Hinava diti nopo nga sabaagi nansakan poimbida' ontok Tadau Kaamatan. Suai ko' ilo, Hinava nga iso nansakan poimbida' ontok karamayan-karamayan toponsol di suai miagal ko' pisasawaan, pihabaian, ssp.
Hoki

Hoki nopo nga sipoot id nombo do duo o tinimungan mamain om miala' miampai popogura do buul toi ko' cakera kumaa id suang do gol do saap miampai momoguno nogi do kayu hoki. Kiharo ogumu p kawo do hoki miagal ko' :ms:Bandy, hoki padang, om hoki ais.

Hoki nopo nga isitilah i noguno montok popokito kopogisuaian kawo do sipoot ontok timpu magadau om timpu osogit i kinintonodon maya gana labus, kopingan ais, toi ko' sirang di otuu miagal ko' id gimnasium. Id sipoot diti, duo tinimungan miala' kumaa tiso om tiso miampai mumbal do popogura objek pomoinan, tumanud id kawo buul po toi ko' id cakera (miagal puck), sumuang id gawang do saap momoguno kayu hoki. Id kogumuon pogun, istilah hoki nopo diti nga lobi ointutunan kumaa hoki gana'.
Holland

**Holland** nopo nga iso ngaran ii asaru gunoon montok morujuk kumaa boogian barat pogun do Belanda. Istilah Holland nogi nga asaru gunoon montok morujuk do Belanda di poimponu. Pomogunoon nopo nga au rasmi om kabur nga sundung do ingkaa, kakal ii torimoon do ginumuan. Tuminimpuun mantad do kurun ko-10 gisom no do kurun ko-16, Holland nopo nga iso koiyonon politik ii piniiso om porintaon do Count mantad Holland.

## Sukuon